钦定古今图书集成/明伦汇编/氏族典/第291卷 > 唐际盛
## 钦定古今图书集成/明伦汇编/氏族典/第291卷 > 唐际盛

按《莆田县志》：“际盛，原名玉，字士莹，万历丁未进士，授
祁门知县，调繁嘉定，祁人闭城留之，因不果往。迁户
部主事，督昌平粮储，却例金，出知真定府，釐弊剔奸，
以失吏垣意归。旋复起知杭州，升本省副使，加参政。
督饷入京，赐宴，晋按察使，历左右布政使。际盛冰心
铁面，屏绝交际。寻擢都御史，提督操江。抵任治战舰”，
募水兵，清猾吏，摘奸徒。粤寇蹂躏江右，召赴援，贼闻
风解散。丁外艰归，卒。